తనీష్

తనీష్ ఒక తెలుగు సినీ నటుడు. బాలనటుడిగా కెరీర్ ప్రారంభించి ప్రస్తుతం హీరోగా నటిస్తున్నాడు. నచ్చావులే హీరోగా అతని మొదటి సినిమా. బాల నటుడిగా దేవుళ్ళు, మన్మథుడు లాంటి సినిమాల్లో నటించాడు.

వ్యక్తిగత జీవితం 
తనీష్ తండ్రి అల్లాడి యేసువర్ధన్ బాబు సైన్యంలో సుబేదారుగా పనిచేసి పదవీ విరమణ చేశాడు. తల్లి సరస్వతి. వీరికి తనీష్, వంశీకృష్ణ, కాశీ విశ్వనాథ్ అనే ముగ్గురు కొడుకులున్నారు. తనీష్ చిన్నప్పటి నుంచి డ్యాన్సు మీద ఆసక్తి చూపేవాడు. తండ్రి పనిచేసే సంస్థలో ఏదైనా కార్యక్రమాలు జరిగినప్పుడల్లా వాటిలో పాల్గొనేవాడు. బాల నటుడిగా రోజుకి మూడు షిఫ్టులు పనిచేసేవాడు. తనీష్ కెరీర్ కోసం తండ్రి స్వచ్ఛంద పదవీవిరమణ చేశాడు.

మే 19, 2016 న యేసువర్ధన్ బాబు తన ఫ్లాట్ నుండి కింద పడి మరణించాడు. కొంతమంది ఆయన ఆర్థిక సమస్యలతో ఆత్మహత్య చేసుకొని ఉండవచ్చని భావించగా, ఆయన కుటుంబం మాత్రం తమకు ఆర్థిక సమస్యలేమీ లేవనీ, తాగిన మత్తులో పొరపాటున కాలి జారి కిందపడి మరణించి ఉండవచ్చునని తెలియజేశారు.

సినిమాలు

మూలాలు 

తెలుగు సినిమా నటులు
తెలుగు సినిమా బాలనటులు